मालामाल होंगे दिल्ली के मंत्री, विधायक  
विधायकों को भत्ते के रूप में 32 हजार रुपये मिलते थे, जिसे एक लाख किया जाएगा। मंत्रियों के भत्ते को 43 हजार से बढ़ाकर 1 लाख 20 हजार करने का प्रस्ताव है।
दिल्ली के विधायकों और मंत्रियों की सैलरी और भत्ते अब बढ़ जाएंगे। नए प्रस्ताव के मुताबिक विधायकों को अब तक भत्ते के रूप में 32 हजार रुपये मिल रहे थे, जिसे बढ़ाकर एक लाख कर दिया जाएगा। मंत्रियों के भत्ते को 43 हजार से बढ़ाकर 1 लाख 20 हजार करने का प्रस्ताव है।  इसी तरह विधायकों की सैलरी 6 हजार से बढ़कर 20 हजार और मंत्रियों की सैलरी 10 हजार से बढ़ाकर 25 हजार करने का प्रस्ताव है।  विधायकों और मंत्रियों की सैलरी और भत्ते में इजाफा 2007 में हुआ था। इस प्रस्ताव को दिल्ली कैबिनेट पहले ही मंजूर कर चुकी है, जबकि केंद्रीय गृह मंत्रालय अब इसे पास करने का मन बना चुकी है।